Document ID: 32007D0383

ODLOČBA KOMISIJE
z dne 1. junija 2007
o spremembi Odločbe 2006/636/ES o določitvi letne razdelitve zneska podpore Skupnosti za razvoj podeželja po državah članicah za obdobje od 1. januarja 2007 do 31. decembra 2013
(notificirano pod dokumentarno številko C(2007) 2274)
(2007/383/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 69(4) Uredbe,
ob upoštevanju naslednjega:
(1)
Celotni znesek, določen v Sklepu Sveta 2006/493/ES z dne 19. junija 2006 o določitvi zneska podpore Skupnosti za razvoj podeželja za obdobje od 1. januarja 2007 do 31. decembra 2013, letne razdelitve in najmanjših zneskov, ki se dodelijo regijam, ki so upravičene do pomoči v okviru cilja konvergenca (2), vsebuje tudi znesek za Bolgarijo in Romunijo.
(2)
Odločba Komisije 2006/636/ES (3) je določila dodelitve podpore Skupnosti za razvoj podeželja državam članicam za obdobje od 1. januarja 2007 do 31. decembra 2013, pri čemer je upoštevala tudi zneske, ki jih je treba nakazati EKSRP in jih določata Sklep Komisije 2006/410/ES (4) in Odločba Komisije 2006/588/ES (5).
(3)
Odločba 2006/636/ES ne vključuje zneskov za Bolgarijo in Romunijo. Po pristopu teh dveh držav dne 1. januarja 2007 je treba Odločbo 2006/636/ES spremeniti, tako da bi vsebovala letno razdelitev dodelitev podpore Skupnosti za razvoj podeželja za navedeni državi.
(4)
Člen 34(2) Akta o pristopu Bolgarije in Romunije navaja znesek iz Jamstvenega oddelka EKUJS za razvoj podeželja v navedenih dveh državah za leta 2007-2009. Razdelitev tega zneska po letih in po državah članicah je navedena v izjavi iz točke 4 oddelka A dela II („Izjave“) Sklepne listine Pogodbe o pristopu Bolgarije in Romunije. Da se zagotovi pravilna izvedba ukrepa „dopolnila k neposrednim plačilom“ v skladu s točko E oddelka I Priloge VIII Akta o pristopu, je treba te zneske navesti med sedanjimi cenami v tabeli „Razdelitev podpore Skupnosti za razvoj podeželja po državah članicah 2007-2013“ v Prilogi k Odločbi 2006/636/ES.
(5)
Odločbo 2006/636/ES je zato treba ustrezno spremeniti -
SPREJELA NASLEDNJO ODLOČBO:
Člen 1
Priloga k Odločbi 2006/636/ES se nadomesti z besedilom iz Priloge k tej odločbi.
Člen 2
Ta odločba začne veljati 1. januarja 2007.
Člen 3
Ta odločba je naslovljena na države članice.
V Bruslju, 1. junija 2007

Labels: 18
15
19
5